กฎกระทรวง ฉบับที่ 2 (พ.ศ. 2537) ออกตามความในพระราชบัญญัติการจำนองเรือและบุริมสิทธิทางทะเล พ.ศ. 2537
กฎกระทรวง
กฎกระทรวง
ฉบับที่ ๒ (พ.ศ. ๒๕๓๗)
ออกตามความในพระราชบัญญัติการจำนองเรือและบุริมสิทธิทางทะเล
พ.ศ. ๒๕๓๗[๑]
 

อาศัยอำนาจตามความในมาตรา ๕
แห่งพระราชบัญญัติการจำนองเรือและบุริมสิทธิทางทะเล พ.ศ. ๒๕๓๗
รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้

ให้กำหนดค่าธรรมเนียม ดังนี้
๑. ค่าธรรมเนียมการจดทะเบียนจำนอง
(๑) เรือขนาดไม่เกิน  ๑๐๐ ตันกรอส ครั้งละ ๕๐๐ บาท
(๒) เรือขนาดเกิน  ๑๐๐ ตันกรอส
แต่ไม่เกิน  ๒๐๐ ตันกรอส ครั้งละ ๑,๐๐๐ บาท
(๓) เรือขนาดเกิน  ๒๐๐ ตันกรอสขึ้นไป ตันกรอสละ ๑๐ บาท
แต่ครั้งหนึ่งไม่เกิน  ลำละ ๒๐,๐๐๐ บาท
๒. ค่าธรรมเนียมการหมายเหตุแก้ข้อความในสัญญาจำนอง
(๑) ไม่เพิ่มทุนทรัพย์  ครั้งละ ๒๐ บาท
(๒) เพิ่มทุนทรัพย์
หนึ่งหมื่นบาทแรกหรือต่ำกว่าหนึ่งหมื่นบาท  ๕๐ บาท
หนึ่งหมื่นบาทหลัง  หมื่นละ ๒๐ บาท
เศษของหนึ่งหมื่นบาทให้นับเป็นหนึ่งหมื่นบาท
แต่ฉบับหนึ่งไม่เกิน   ๕๐๐ บาท
๓. ค่าธรรมเนียมการคัดสำเนาหลักฐาน
(๑)
หนึ่งร้อยคำแรกหรือต่ำกว่าหนึ่งร้อยคำ  ๑๐ บาท
(๒) หนึ่งร้อยคำหลัง  ร้อยละ ๑ บาท
เศษของหนึ่งร้อยคำให้นับเป็นหนึ่งร้อยคำ
๔. ค่าธรรมเนียมการออกใบแทนใบทะเบียนเรือไทย ฉบับละ ๑๐๐ บาท
๕. ค่าธรรมเนียมการตรวจดูทะเบียนจำนองเรือ
เดินทะเลและเอกสารเกี่ยวกับการจำนองตาม
มาตรา ๑๔  ครั้งละ ๕๐ บาทต่อลำ


ให้ไว้ ณ วันที่ ๒๘ ธันวาคม พ.ศ. ๒๕๓๗
เอนก ทับสุวรรณ
รัฐมนตรีช่วยว่าการกระทรวงคมนาคม ปฏิบัติราชการแทน
รัฐมนตรีว่าการกระทรวงคมนาคม
หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕
แห่งพระราชบัญญัติการจำนองเรือและบุริมสิทธิทางทะเล พ.ศ. ๒๕๓๗
บัญญัติให้รัฐมนตรีว่าการกระทรวงคมนาคมมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติดังกล่าว
จึงจำเป็นต้องออกกฎกระทรวงนี้













กองกฎหมายไทย
๑ กรกฎาคม ๒๕๕๘



[๑] ราชกิจจานุเบกษา
เล่ม ๑๑๑/ตอนที่ ๖๔ ก/หน้า ๖๔/๓๑ ธันวาคม ๒๕๓๗